Við hvetjum alla félasgmenn til þess að mæta hvort sem þið gefið kost á ykkur til starfa fyrir sambandið eður ei . Lagðar verða fyrir þingið eftirfarandi lagabreytingar ( viðbætur eru feitletraðar ) : Lagt er til að heiti 8. kafla laga PSÍ verði breytt í “ 8. kafli . Lagabreytingar og slit sambandsins . “ Lagt er til að nýrri grein verði bætt við lög PSÍ sem hljóðar svo : “ 13. grein . – Tillaga um að leggja sambandið niður þarf að berast stjórn a.m.k. 3 vikum fyrir aðalfund og skal tillögunnar getið í fundarboði . Tillaga um að leggja sambandið niður telst aðeins samþykkt ef 3/4 atkvæðabærra fundarmana samþykkja tillöguna . Verði slík tillaga samþykkt skal boða til aukaaðalfundar innan 4 vikna til að staðfesta tillöguna og þarf jafnframt 3/4 atkvæðabærra fundarmanna þar til þess að staðfesta samþykki hennar . Verði sambandið lagt niður skulu eignir þess renna til verkefnisins “ Frú Ragnheiður – Skaðaminnkun ” á vegum Rauða Krossins í Reykjavík . “ Lagt er til að 9. grein laga PSÍ verði breytt í : ( viðbótarákvæði um að heimild til að hafna aðild og hins vegar lágmarksaldur ) . “ Til að teljast fullgildur meðlimur skal félagi hafa greitt árgjald til PSÍ á yfirstandandi ári . Þeir sem hafa greitt árgjald á undangengnu ári hafa atkvæðisrétt á ársþingi . Stjórn PSÍ áskilur sér rétt til þess að hafna aðild félaga sem á einhvern hátt hafa orðið uppvísir að agabrotum eða ósæmilegri hegðun á mótum á vegum PSÍ eða hjá aðildarfélögum / félögum sem PSÍ á í samstarfi við . Miða skal árgjöld við reikningsár sambandsins . Það er skilyrði fyrir þátttöku í mótum á vegum PSÍ , að viðkomandi félagi hafi greitt árgjald sitt til Pókersambandsins og hafi náð 18 ára aldri … . … [ restin er síðan eins ] “ .